
 "నన్ను పడేస్తావా? దుర్మార్గురాలా. చూడు నిన్నేం చేస్తానో" అంటూ లేచి నిలబడి మళ్ళీ మీద కొస్తున్నాడు. 
 అటూ ఇటూ చూసేసరికి క్రిందపడి ఉన్న ఓ ఇనుప వస్తువు కనిపించింది. మెరుపులా వంగి అందుకుని అతని మీదకు విసిరేశాను.
 తలకి కొట్టుకుని "అబ్బా" అని మూలిగాడు. నెత్తురు బొట్టు బొట్టు కారటం కనిపించింది. 
 ఒక్క నిమిషం ఇద్దరం ఒకరి వంక ఒకరు చూసుకుంటూ అలా నిలబడిపోయాం.
 అతన్లో ఇంకా కలయబడాలన్న ఊహ ఉన్నట్లు కనబడటం లేదు. గోడవైపు జరిగి క్రింద పడిపోకుండా నిలద్రొక్కుకుంటున్నారు.
 "ఇంత జరిగాక.... నీలో ఇంత పైశాచికత్వం చూశాక కలిసి ఉండాలని అనిపించటం లేదు" అంటూ గదిలోంచి బయటికెళ్ళి పోయాను. 
    30
 "ఇంత చిన్న విషయానికి భార్యాభర్తలు విడిపోవటం సమంజసం కాదనుకుంటాను" అన్నాడు మదన్.
 "ఇంతకన్న చిన్న విషయాలక్కూడ విడిపోయిన భార్యాభర్తలున్నారు. నా దృష్టిలో ఇది చిన్నదేం కాదు. నువ్వంటే అసహ్యమేస్తోంది. నిన్ను నేను భరించలేకుండా ఉన్నాను."
 "రాజీ పడు. ప్రపంచమంతా ఈ రాజీ సూత్రం మీదే నడుస్తోంది."
 "రాజీ పడను."
 "ఎంతమందిని ఒదిలేసి మళ్ళీ పెళ్ళిళ్లు చేసుకుంటూ ఉంటావు? నువ్వేమన్నా ఎలిజెబెత్ టేలర్ వనుకుంటున్నావా?" 
 "నన్ను ఇంకొకరితో పోల్చుకోవటం లేదు. నేను నేనే."
 "నేను...." అని హ హ్హ హ్హ అంటూ నవ్వసాగాడు.
 "ఎందుకలా నవ్వుతావు?"
 "అర్థమయిందిగా. నీకు నువ్వంటే ప్రేమ. నిన్ను తప్ప వేరెవర్నీ భరించలేవు. నీకు నువ్వు కావాలి. ఇంకెవర్నీ భరించలేవు." 
 "అలాగే అనుకో. అర్థమయిందిగా. అందుకనే నా దార్న నన్ను ఉండనియ్."
 "ఏం చేస్తావు ఉండి! నీ నవల అచ్చవుతుందనీ, అమాంతం గొప్పదానివయి పోదామనీ చూస్తున్నావేమో. ఈనాడు సాహిత్య సామ్రాజ్యం మాది. పత్రికలూ, పబ్లిషర్లూ అందరూ మా గుప్పెట్లో ఉన్నారు. మేం ఒకళ్ళ నొకళ్ళు పెంచుకుంటున్నాం. పోషించుకుంటున్నాం. ఈ ఇనప తెరల్ని ఛేదించుకుని నీలాంటి వాళ్ళు పైకి రాలేరు." 
 "ఛాలెంజిలు చెయ్యటం నా కలవాటు లేదు. నాకు తోచిన బాటలో ముందుకు నడవటమే నా లక్ష్యం."
 ఇద్దరం విడిపోయాం.
   * * *
 ఇంకో ఇల్లు.
 మరో మూడునెల్లకు నవల పూర్తయింది.
 చాలా శ్రమించాను. ఇంచుమించు రక్తాక్షరాలతో రాసినట్లు రాశాను.
 అంతవరకూ నవల టైటిల్ పెద్దలేదు. తిరిగి మొత్తమంతా చదువుకున్నాక 'రక్తనేత్రం' అని పెట్టాలనిపించింది.
 మూడు రోజులు ఆ స్క్రిప్టును చూసుకుంటూ మురిసిపోయాను. గుండెల మీద పెట్టుకుని గట్టిగా కౌగలించుకుని నిద్రపోయాను. 
 ఇహ ఆ తర్వాత అన్వేషణ మొదలుపెట్టాను.
 నా మొదటి నవల ప్రచురించిన పత్రికాఫీసు కెళ్ళాను.
 గుర్తుపట్టాడు గాని అంత ఆదరంగా పలకరించలేదు. వచ్చిన పని విన్నాక స్క్రిప్ట్ తీసుకుని తిరగేస్తున్నాడు.
 "టైటిలేమిటి! రక్తనేత్రమా?"
 డిటెక్టివ్ నవలా ఏమిటి?
 సామాజిక స్పృహ ఉన్న నవలా?
 "ప్చ్. ఇప్పటి రోజుల్లో ఇలాంటివి ఎవరికి కావాలమ్మా"
 సెక్స్ సెక్స్ పేరుతో ఎంత బూతులు రాసినా ఫరవాలేదు.
 దెయ్యాలు, భూతాలు, ఎంత అభూత కల్పనలైనా ఫరవాలేదు.
 లేకపోతే ఓ పరమకిరాతకుణ్ణో, స్మగ్లర్ నో తీసుకొని అతణ్ణి హీరోని చేస్తూ ప్రజలారాధించేలా రాయాలి. 
 వీరప్పన్
 హర్షద్ మెహతా
 దావూద్ ఖాన్.
 పూనమ్ దేవి
 వీళ్ళందర్నీ హీరోలుగా, ఆత్యద్భుత వ్యక్తుల్లా చిత్రించాలి.
 ఇలా హితబోధ చేసి స్క్రిప్ట్ తిరిగిచ్చేశాడు. 
 నిరాశ పడలేదు. మరో పత్రిక, మరో పబ్లిషర్.
 అందరూ ఇదే జవాబు.
 ప్రతిచోటా మదన్ మోహన్ ఎగతాళిగా నవ్వుతూన్నట్లు కనిపించేవాడు.
 "ఛాలెంజ్ ఛాలెంజ్. ఛాలెంజ్" అతని మాటలు సవాలు చేస్తున్నట్లు చెవుల్లో ప్రతిధ్వనిస్తున్నాయి. 
 ఎక్కడికెళ్ళినా.... ఎవర్నడిగినా అదే సమాధానం.
 దగ్గరున్న డబ్బులయిపోతున్నాయి. మళ్ళీ పేదరికం. ఒక్కోసారి ఏ పూట దినుసులు, ఆ పూట ఒండుకు తినాల్సి వస్తోంది. 
 ఇంట్లో తినటానికేమీ లేకపోయినా బయటికెళ్ళినప్పుడు నీట్ గా, ఉన్న చీరెల్లోనే మంచిది కట్టుకుని కళకళలాడుతూ ఉండటం మొదట్నుంచీ నా అలవాటు. 
 ఆర్థికం ఫేస్ పెట్టుకుని దిగాలుపడి, దీనంగా కనిపించటం చేతయేది కాదు. అసలలా ఉండటం నా కసహ్యం. 
 తిరిగి 'మహా పతివ్రతల' ఘోష మొదలయింది. 
 'ఉద్యోగం లేదు. మొగుడు లేడు. ఇంత ట్రిమ్ గా, సంతోషంగా ఉండటానికి డబ్బు లెక్కణ్ణుంచి వస్తున్నాయి."
 "మొగుడు లేడు కాబట్టే.... హ హ హ హ హ ...."
 "ఎవడు డబ్బెట్టి కొనుక్కొంటే వాడే మొగుడు."

 "nannu padestava? durmargurala. chudu ninnem chestano" antuu lechi nilabadi mallee meeda kostunnadu. 
 atuu itoo chusesariki krindapadi unna oo inupa vastuvu kanipinchindi. merupula vangi andukuni athani meedaku visiresaanu.
 talaki kottukuni "abba" ani mooligaadu. netturu bottu bottu kaaratam kanipinchindi. 
 okka nimisham iddaram okari vanka okaru chusukuntu alaa nilabadipoyam.
 atanlo inka kalayabadaalanna ooha unnatlu kanabadatam ledu. godavaipu jarigi krinda padipokunda niladrokkukuntunna.
 "inta jarigaaka.... neelo inta paisaachikatvam chushaka kalisi undaalani anipinchatam ledu" antuu gadilonchi bayatikelli poyanu. 
    30
 "inta chinna vishayaaniki bhaaryaabhartalu vidipovatam samanjasam kaadanukuntaanu" annadu madan.
 "intakanna chinna vishayalakkuda vidipoyina bhaaryaabhartalunnaaru. naa drushtilo idhi chinnadem kaadu. nuvvante asahyamestondi. ninnu nenu bharinchalekunda unnaanu."
 "raji padu. prapanchamantaa ee raji suutram meede nadustondi."
 "raji padanu."
 "entamandini odilesi mallee pellillu chesukuntu untaavu? nuvvemanna eligebeth taler vanukuntunnava?" 
 "nannu inkokaritho polchukovatam ledu. nenu nene."
 "nenu...." ani ha hh hh antuu navvasagadu.
 "endukala navvutaavu?"
 "ardhamayindigaa. neeku nuvvante prema. ninnu tappa verevarni bharinchalevu. neeku nuvvu kavali. inkevarni bharinchalevu." 
 "alaage anuko. ardhamayindigaa. andukane naa daarna nannu undaniy."
 "yem chestavu undi! nee navala achchavutundanii, amaantam goppadaanivayi podamani chustunnavemo. eenaadu saahitya saamraajyam maadi. patrikaluu, publisharloo andaruu maa guppetlo unnaaru. mem okalla nokallu penchukuntunnam. pooshinchukuntunnaam. ee inapa teralni chedinchukuni neelanti vaallu paiki raaleru." 
 "chaalenjilu cheyyatam naa kalavaatu ledu. naaku thochina baatalo munduku nadavatame naa lakshyam."
 iddaram vidipoyam.
   * * *
 inko illu.
 maro moodunellaku navala poortayindi.
 chala shraminchaanu. inchuminchu raktaaksharaalato rasinatlu raasaanu.
 antavarakuu navala titil peddaledu. tirigi mottamanta chaduvukunnaka 'raktanetram' ani pettaalanipinchindi.
 moodu rojulu aa scriptunu chusukuntu murisipoyanu. gundela meeda pettukuni gattigaa kaugalinchukuni nidrapoyaanu. 
 iha aa tarvaata anveshana modalupettaanu.
 naa modati navala prachurinchina patrikaafeesu kellaanu.
 gurthupattaadu gaani anta aadaramgaa palakarinchaledu. vachina pani vinnaka script teesukuni tiragestunnadu.
 "titilamity! raktanetrama?"
 detective nawala emiti?
 saamaajika spruha unna nawala?
 "pch. ippati rojullo ilantivi evariki kavalamma"
 secks secks paerutho entha boothulu rasina faravaledu.
 deyyaalu, bhuutaalu, entha abhoota kalpanalaina faravaledu.
 lekapothe oo paramakiraatakunno, smagler noo teesukoni atanni heeroni chestu prajalaaraadhinchelaa rayali. 
 veerappan
 harshad mehata
 davud khan.
 poonam devi
 veellandarnee heerolugaa, aatyadbhuta vyaktulla chitrinchaali.
 ilaa hitabodha chesi script tirigichesadu. 
 niraasa padaledu. maro patrika, maro publisher.
 andaruu ide jawabu.
 pratichota madan mohan egataaligaa navvutuunnatlu kanipinchevaadu.
 "chalenj chalenj. chalenj" athani maatalu savalu chestunnatlu chevullo pratidhvanistunnaaya. 
 ekkadikellinaa.... evarnadiginaa adhe samadhanam.
 daggarunna dabbulayipotunnaayi. mallee pedarikam. okkosari e poota dinusulu, aa poota onduku tinalsi vastondi. 
 intlo tinatanikemi lekapoyina bayatikellinappudu neet gaa, unna cheerellone manchidi kattukuni kalakalalaadutuu undatam modatnunchii naa alavaatu. 
 aardhikam fays pettukuni digalupadi, deenamgaa kanipinchatam chetayedi kaadu. asalala undatam naa kasahyam. 
 tirigi 'mahaa pativratala' ghosha modalayindi. 
 'udyogam ledu. mogudu ledu. inta trim gaa, santoshamgaa undataaniki dabbu lekkannunchi vastunnaayi."
 "mogudu ledu kabatte.... ha ha ha ha ha ...."
 "evadu dabbetti konukkonte vade mogudu."